Fly from Here

Fly from Here — ინგლისური პროგრესული როკ-ჯგუფ Yes-ის მეოცე სტუდიური ალბომი. იგი გამოვიდა იაპონიაში, 2011 წლის 22 ივნისს, ლეიბლზე Avalon Records. აშშ-ში დისკი გამოვიდა 2011 წლის 12 ივლისს. ევროპაში იგი გამოიცა 1 ივლისს. ალბომის სახელწოდება მომდინარეობს სასათაურო კომპოზიციისგან.
ისტორია
Fly from Here არის ჯგუფის პირველი სტუდიური ალბომი 2001 წლის დისკის Magnification შემდეგ. აგრეთვე ეს არის პირველი დისკი, რომელიც ჩაიწერა ვოკალისტ ბენუა დევიდის მონაწილეობით, ჯონ ანდერსონის გარეშე. 2008 წლამდე, სანამ Yes-ს შეუერთდებოდა, დევიდი გამოდიოდა ჯგუფთან Close to the Edge - კანადურ კოლექტივთან, რომელიც Yes-ის სიმღერებს რამდენიმე წლის მანძილზე ასრულებდა. იგი 1999 წლიდან ასევე არის კანადურ ჯგუფ Mystery-ს ვოკალისტი.
ტრევორ ჰორნი, რომელიც ალბომზე Drama (1980) და მის შემდგომ ტურნეზე მთავარი ვოკალისტის მოვალეობას ასრულებდა და შემდეგი ალბომის, 90125 (1983) პროდიუსერი და დისკის Big Generator (1987) თანაპროდიუსერი იყო, დაბრუნდა ახალ ალბომზე სამუშაოდ. Drama-ს პერიოდის მუსიკოსი ჯეფ დაუნზი (კლავიშებიანი საკრავები) ასევე დაბრუნდა ჯგუფში, ვინაიდან იგი ოლივერ უეიკმენმა დატოვა. თუმცა, უეიკმენი ასევე მუშაობდა ახალ სიმღერებზე.
ალბომის სასათაურო კომპოზიცია ეფუძნება სიმღერას, რომელიც 30 წელიწადზე მეტი ხნის წინ დაიწერა. დაუნზმა და ჰორნმა დემო-ჩანაწერი „We Can Fly from Here“ ჯერ კიდევ 1980 წელს წარადგინეს, სანამ ჯგუფს შეუერთდებოდნენ. პირველად ნომერი შესრულდა ჯგუფის რეპეტიციებზე ბილ ბრუფორდის მონაწილეობით (დასარტყმელი საკრავები). მოგვიანებით იგი ჩაიწერა Yes-ის მიერ, არ იქნა შეტანილი Drama-ში, მაგრამ სრულდებოდა 1980 წლის საკონცერტო ტურნეს ფარგლებში. ამ პერიოდის ცოცხალი ჩანაწერი შეტანილია კრებულში The Word Is Live (2005). 1981 წელს Yes დროებით დაიშალა. ჰორნმა და დაუნზმა სიმღერის კიდევ ერთი დემო-ვერსია, ორნაწილიანი სუიტის სახით ჩაწერეს ჯგუფის The Buggles მეორე ალბომში Adventures in Modern Recording (1981) შესატანად. მაგრამ იგი არც ამ ალბომში შოხვედრილა. დემო წარმოდგენილია მის 2010 წლის ახალ გამოცემაში.
Yes-ის საბოლოო ვერსიაში პირველი და მეორე ნაწილი ეფუძნება ადრეულ ჩანაწერებს. სკუაირის თანახმად, ეს არის Yes-ის რიგით მეთხუთმეტე ეპიკური კომპოზიცია, პირველი ეპიკური პიესა 15 წლის შემდეგ. იგი დაახლოებით 25 წუთს გრძელდება.
სიმღერა „Life on a Film Set“ ასევე ეფუძნება The Buggles-ის დემოს „Riding a Tide“, რომელიც ასევე მოხვდა Adventures in Modern Recording-ის 2010 წლის გამოცემაში. ახალ სიმღერებს შორის არის სტივ ჰაუს აკუსტიკური „Solitaire“.
ჯგუფის 2011 წლის ტურნეს მსვლელობისას სრულდებოდა ოთხი სიმღერა ალბომიდან - მთლიანი „Fly From Here“, „Life on a Film Set“, „Solitaire“ და „Into the Storm“.
გარეკანი
ალბომის გარეკანის ავტორია როჯერ დინი, რომელსაც ეკუთვნის ჯგუფის გარეკნების უმეტესობა. ეს არის ნახატი, დაწყებული 1970 წელს. ნახატი საბოლოოდ დასრულებული იქნა წინა გარეკნების სტილისტიკის გათვალისწინებით, მაგრამ მასზე დატოვებულია ორიგინალური ფერიის ფერები და ტექსტურა.
სიმღერების სია
ჩარტი
Fly From Here მოხვდა საფრანგეთის ჩარტებში 147 ადგილზე და ერთი კვირის შემდეგ 134-ემდე ავიდა. იაპონიის ჩარტებში იგი #56, ბრიტანეთში - #30, (გაიყიდა რა 5,242 ასლის ოდენობით გამოცემიდან პირველი კვირის განმავლობაში) ხოლო შოტლანდიაში - #19 პოზიციაზე მოხვდა. ნიდერლანდებში იგი აღმოჩნდა #43, ხოლო შვედეთში - #31 ადგილზე.
პერსონალი
Yes
ბენუა დევიდი – წამყვანი ვოკალი
კრის სკუაირი – ბას გიტარა, დამატებითი ვოკალი, წამყვანი ვოკალი სიმღერაში „The Man You Always Wanted Me to Be“
სტივ ჰაუ – გიტარა, დამატებითი ვოკალი სიმღერაში „Hour of Need“
ალან უაიტი – დასარტყმელი საკრავები
ჯეფ დაუნზი – კლავიშებიანი საკრავები
სხვა მუსიკოსები
ოლივერ უეიკმენი – დამატებითი კლავიშებიანი საკრავები სიმღერებში „We Can Fly“, „We Can Fly (reprise)“ და Hour of Need“
ტრევორ ჰორნი – დამატებითი ვოკალი, დამატებითი კლავიშებიანი საკრავები
ლუი ჟარდემი – პერკუსია
ჯერარდ ჯონსონი – ფორტეპიანო სიმღერაში „The Man You Always Wanted Me to Be“
პროდიუსერები
ტიმ ვეიდნერი – ხმის მიქსი, ხმის ინჟინერი
ტრევორ ჰორნი - პროდიუსერი, თანაავტორი
კერტის შვარცი - ხმის ინჟინერი კომპოზიციაში „Solitaire“
ჯონ დეივისი - მასტერინგი
როჯერ დინი – გარეკანის დიზაინი
ჩარტები
Fly From Here-ის დებიუტი საფრანგეთის ჩარტებში შედგა 147-ე პოზიციით. ერთი კვირის შემდეგ იგი ჩარტში 134-ე პოზიციამდე ავიდა. იაპონიის ჩარტებში ალბომმა 56-ე პოზიციამდე მიაღწია, ბრიტანეთში 30-ე იყო გაიყიდა რა გამოცემიდან პირველ კვირაში 5242 ასლის სახით. შოტლანდიის ჩარტში დისკმა #19 პოზიციამდე მიაღწია. ნიდერლანდებში იგი #43, ხოლო შვედეთში - #31 იყო. აშშ-ში გამოსვლისთანავე მან 36-ე პოზიცია დაიკავა, ჩამოვარდა რა 97-ე პოზიციამდე იმავე კვირაში. ამასთან, იგი იყო Talk-ის შემდეგ ჯგუფის პირველი ალბომი, რომელმაც საუკეთესო ასეულში ორი კვირა გაატარა.
რესურსები ინტერნეტში
2011 წლის ივნისის ინტერვიუ ალან უაიტთან
სქოლიო
2011 წლის ალბომები
Yes-ის ალბომები
Frontiers Records-ის ალბომები
ალბომები როჯერ დინის გარეკანის დიზაინით